Ldin-as-id tawwurt,tekcem, fkan-as ad tečč . Cwiṭ akka wis d acu i d-teddem seg yiciwi-s, terra-t ɣer daxel n tsebbalt. Yiwen ur as-ifaq. Ziɣ d ilsebli i tger ɣer tsebbalt-nni, win yeswan d amezwaru , ad igen , ur masala ra ad d-yaki. Tessawel-as i yelli-s n ugellid tenna-as : “ Awid kan ad sweɣ a yelli di leεnaya-m.” Tuwi-as-id aman, mi truḥ ad as-ten-tmekken, tenna-as tnebgiwt-nni n Rebbi : “Sew kan a yelli ad waliɣ, qqaren-d : imi tcebḥeḍ , mi ara tettseḍ ttbinin-d waman di tgerjumt-im.” Teswa Tmella dɣa imir kan tezder deg yiḍes. Rğan ad dtaki, rğan ad d-taki ulac. Iker ugellid iger tiɣrii i yemdanen akk n tmurt-is, yenna-asen : “Ha-tt-a yelli wiss d acu i tt-yuɣen; tura, ma yella deg-wen win izemren ad d-yaf ayenswayesara d-taki, ad tt-yaɣ yernu ad t-rreɣ d agellid.”